劉紹武 (乾隆進士)
劉紹武（？—？），字鳳綸，號恆齋，山東省青州府沂水縣人，明末清初政治人物。
曾祖劉應賓，明萬曆四十一年進士。祖劉玠。父劉魯洙，康熙四十一年壬午舉人。自幼讀書刻苦，世家子如寒儒。乾隆十九年（1754 年）登甲戌科進士，性尤至孝，通籍後待選，因父老不仕，與兄友愛，一日不見輒不樂。纂修府志，考據精核，以發微闡幽爲己任。雖窮鄉僻壤不能自達，恐其湮沒，必極力搜羅以表彰之。鄉賢祠傾毀，鳩工興修。著有《歷代統系譜》，藏於家。子劉鼎燮，侄劉鼎臣（劉繩武子），乾隆四十六年辛丑進士。